**Atbalsta pretendenta pašnovērtējums par projekta atbilstību vietējās attīstības stratēģijā noteiktajiem**

**projektu vērtēšanas kritērijiem**

**7.kārta**

**1.2.rīcība „ Atbalsts tūrisma nozares attīstībai”**

 Atbalsta pretendents:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Projekta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Nr. p.k. | Kritērijs | Maksi-mālais punktu skaits | Iegū-tais punktu skaits | Atbilstošās projekta iesnieguma sadaļas | Kritērijā piešķirtā punktu skaita pamatojums |
| 1. | **Projekts ir izstrādāts atbilstoši vietējās attīstības stratēģijas mērķiem**, projektā paredzētās darbības atbilst iesniegumā norādītajai rīcībai un aktivitātei.**Izslēdzošais kritērijs:** Projekti, kas neatbilst vietējās attīstības stratēģijas rīcības plānā iekļautajai attiecīgajai rīcībai, tālāk netiek vērtēti.  | Atbilst/neatbilst |  | B.1., B.2. |  |
| 2. | **Projekta apraksts un tā nepieciešamības pamatojums.** ***Punkti summējas.***Projekta apraksts un tā nepieciešamības pamatojums – 1 punkts.Produkta un /vai pakalpojumu sniegšanas apraksts – 1 punkts.Tirgus analīze, konkurentu novērtējums, to piedāvāto produktu vai pakalpojumu apraksts – 1 punkts.Projekta riski un risku izvērtējums – 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 4 |  | B.2.1.B.2.2.B.2.3.B.2.4. |  |
| 3. | **Projekta finansēšanas apraksts**. Projekta īstenošanai nepieciešamie resursi (projekta iesniedzēja kapacitāte, materiālie resursi). ***Punkti summējas.***Aprakstīti projekta īstenošanai nepieciešamie finanšu līdzekļu avoti un materiālie resursi - 1 punkts.Aprakstīti projekta vadībai nepieciešamie resursi (1 punkts tiek piešķirts, ja ir aprakstīta projekta vadības kartība/ nodrošināšana un atbalsta pretendentam ir nepieciešamās zināšanas, izglītība un/vai darba pieredze plānotā projekta jomā) – 1 punkts. Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota.Ja informācija nav norādīta, nav izprotama un nav pamatota, pretendents saņem kritērijā 0 punktus.  | 2 |  | B.2.5. |  |
| 4. | **Projekta īstenošanas vieta.**Pilsēta - 0 punkti, lauku teritorija - 1 punkti. | 1 |  | B.2.1., B.3. |  |
| 5. | **Projekta kopējās un attiecināmās izmaksas.** Sniedz katras attiecināmo izmaksu pozīcijas aprakstu, norādot tās funkciju un lomu projektā. ***Punkti summējas.***Katras attiecināmo izmaksu pozīcijas apraksts, norādot tās funkciju un lomu projektā – 1 punktsProjekta budžeta pārskatāmība un detalizācijas pakāpe – 1 punkts.  (Atbalsta pretendents iesniedz detalizētu tāmi, kurā atšifrēta katra izdevumu pozīcija. Ja projektā ir vairākas budžeta sadaļas, t.i. būvdarbu izmaksas, pamatlīdzekļu iegādes izmaksas utt., iesniedzama detalizēta tāme, kurā iekļautas abu pozīciju izmaksas vai divas detalizētas tāmes – par katru projekta budžeta sadaļu atsevišķi. Detalizētu tāmi atbalsta pretendents sagatavo brīvā formā un apliecina ar savu parakstu. Ja ar projekta pieteikumu tiek iesniegta iepirkumu dokumentācija, kurā redzama detalizēta tāme, papildus dokuments nav jāiesniedz). Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 2 |  | B.8.B.10. |  |
| 6. | **Projekta informācijas un publicitātes pasākumi\*\*.**Projektā norādītas plānotās aktivitātes projekta publicitātei un informācijas izplatīšanai (nodrošina publicitāti plašsaziņas līdzekļos vai tīmekļvietnē, kas veicina projekta atpazīstamību un informē par pieejamo pakalpojumu visā projektu uzraudzības periodā) – 0,5 punkti. Ja norādīta tikai minimālās publicitātes prasības izpilde, kas atbalsta pretendentam ir obligāti jānodrošina pēc projekta īstenošanas, tad punkti netiek piešķirti.Ja informācija nav norādīta, nav izprotama un nav pamatota, pretendents saņem kritērijā 0 punktus. | 0,5 |  | B.2.7. |  |
| 7. | **Saimnieciskās darbības ekonomiskā dzīvotspēja. *Punkti summējas.***Projekta iesniedzējs ar projektam pievienoto finanšu plānu apliecina saimnieciskās darbības ekonomisko dzīvotspēju un spēju īstenot projektu un sasniegt projekta mērķi. Atbilstoši finanšu plānam starp ieņēmumiem un izdevumiem ir pozitīvs atlikums - pēdējā noslēgtajā gadā pirms projekta iesniegšanas un gadā, kad plānots sasniegt saimnieciskās darbības rādītāju;pretendentiem, kurš uzsāk vai plāno veikt saimniecisko darbību – projekta iesnieguma iesniegšanas gadā un gadā, kad plānots sasniegt saimnieciskās darbības rādītāju;Detalizēts plānoto ieņēmumu atšifrējums un aprēķins – 1 punkts.Detalizēts plānoto izdevumu atšifrējums un aprēķins – 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota/ norādīta. Ja informācija nav norādīta, nav izprotama un nav pamatota, pretendents saņem kritērijā 0 punktus. | 2  |  | Finanšu plāns |  |
| 8. | **Risinājumi, kas veicina sadarbību, kopdarbu un mijiedarbi teritorijas attīstības jautājumu risināšanā.**Projekts tiek īstenots kā kopprojekts vai projektā ir aprakstīta sadarbības nepieciešamība un abpusējie ieguvumi. Norādīta projekta īstenošanas shēma un sadarbība ar galvenajiem sadarbības partneriem. Norādīts, kā tiks nodrošināta projekta īstenošanas vadība, finansiālais, tehniskais nodrošinājums un uzraudzība. Ja projekts tiek īstenots kā kopprojekts – 1 punkts.Ja projekts veicina uzņēmēju sadarbību, ir aprakstīta sadarbības nepieciešamība un uzņēmēju abpusējie ieguvumi, un tas ir dokumentāli noformēts (noslēgts un pieteikumam pievienots sadarbības līgums, nodomu protokols vai vienošanās) - 0,5 punkti.Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | Informācija par kopprojekta dalībniekiem, B.2.7. |  |
| 9. | **Teritorijai inovatīvs produkts un/vai pakalpojums\*.** Projekts paredz izveidot pilnīgi inovatīvu produktu un/ vai pakalpojuma piedāvājumu, kāds netiek piedāvāts nekur Partnerības teritorijā – 1 punkts. Ja projekts paredz inovatīvu piedāvājumu pagasta/ ciema vai uzņēmuma/ organizācijas līmenī, tad tiek piešķirti 0,5 punkti.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.7. |  |
| 10. | **Tiek veicināta kultūrvēsturiskā mantojuma sociāli-ekonomiska izmantošana\*\*.**Tiek saglabāts, atjaunots un popularizēts kultūrvēsturiskais mantojums\*\*\* – 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.2. |  |
| 11. | **Projekts paredz efektīvāku esošo procesu (resursu) izmantošanu** - daudzveidīgu pakalpojumu sniegšanu.Vismaz divi pakalpojumi - 1 punkts. Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.2. |  |
| 12. | **Investīcijas ir saistītas ar energoefektivitātes celšanu,** īstenojot ieguldījumus energoefektivitātei ēkās, vai veicot ieguldījumus energoefektivitātei iekārtās. Energoefektivitātes paaugstināšana ir dokumentāli pierādāma, aprēķinos balstīta.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.1. B.2.2.B.2.7. |  |
| 13. | **Projekta nozīmīgums vietējās attīstības stratēģijas mērķu sasniegšanā, sagaidāmie rezultāti un ietekme.** Apraksts par to, kādu ieguldījumu vietējās attīstības stratēģijas īstenošanas teritorijā, tostarp lauku teritorijā, dod projekta īstenošana.Atbalsta pretendents apraksta projekta sagaidāmos rezultātus, kā arī pretendenta un vietējās teritorijas ieguvumu projekta īstenošanas rezultātā - 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.8. |  |
| 14. | Atbalsta pretendenta darbība reģistrēta VRG darbības teritorijā. Fiziska persona - līdz projekta iesniegšanai deklarēta VRG darbības teritorijā, juridiskās personas juridiskā adrese vai struktūrvienība – līdz projekta iesniegšanai reģistrēta VRG darbības teritorijā - 1 punkts.Viens punkts tiek piešķirts, ja atbalsta pretendenta darbība līdz projekta iesnieguma iesniegšanai ir bijusi reģistrēta VRG darbības teritorijā. Fiziska persona projekta iesniegumam pievieno izziņu vai izdruku no Pilsonības un migrācijas lietu pārvaldes reģistra, par deklarēto dzīvesvietu. Juridiskām personām informācija tiek pārbaudīta pēc publiski pieejamās informācijas. Ja fiziska persona nav iesniegusi izziņu, kas apliecina tās darbību VRG teritorijā, pretendents saņem kritērijā 0 punktus. | 1 |  | Pamatinfor-mācija, A.1. |  |
|  | **Kopējais punktu skaits** | **18,5** |  |  |  |

Atbilstoši katram vērtēšanas kritērijam, kas nosaka projekta atbilstību attīstības stratēģijai, piešķir noteiktu punktu skaitu no 0 līdz 4, kur 0 =“neatbilst vai ļoti vāji”, maksimālais punktu skaits = “ļoti labi”. Minimālais punktu skaits, lai saņemtu pozitīvu atzinumu ir 10 punkti.

**Specifiskais kritērijs:**

Pie vienāda saņemto punktu skaita priekšroka tiks dota projektam, kas augstāk novērtēts pēc 4.kritērija. Ja arī šajā kritērijā vienāds punktu skaits, tad priekšroka tiks dota projektam, kas augstāk novērtēts pēc 9.kritērija. Ja arī šajā kritērijā vienāds punktu skaits, tad priekšroka tiks dota projektam, kas augstāk novērtēts pēc 10.kritērija, piešķirot augstāk novērtētajam projektam papildus 0,01 punktu.

\* Ar jauninājumiem jeb inovācijām tiek saprasts jebkurš jauninājums konkrētajā teritorijā (nevis reģionā, valstī vai plašāk). Inovācijas jeb jauninājumi ir jauni pakalpojumi, jauni produkti, jauni risinājumi, u.c. vietējās rīcības grupas teritorijā. Projekta īstenošanas radītie jauninājumi var būt:

- Produkta, pakalpojuma inovācija (jauna, līdz šim nebijuša produkta vai pakalpojuma radīšana);

- Procesa inovācija (jauns, būtiski atšķirīgs tehnoloģiskais process vai metode produkta ražošanā vai pakalpojuma izveidē);

- Resursu inovācija (plānotā darbība būtiski maina Partnerības teritorijā vides resursu izmantošanu);

- Sociālā inovācija (jauni iedzīvotāju sadarbības veidi, kā rezultātā var nodrošināt ekonomiskus procesus).

Sociālā inovācija var būt arī darbības, kas saistītas ar jaunu ideju (attiecībā uz precēm, pakalpojumiem un modeļiem) izstrādi un īstenošanu, kuras apmierina sociālās vajadzības un tai pašā laikā rada jaunas sociālās attiecības vai sadarbības izpausmes, tādējādi sniedzot labumu sabiedrībai un veicinot tās spēju rīkoties.

\*\* kritērijos minēto nosacījumu  izpilde jānodrošina projekta uzraudzības laikā. Nosacījumu neizpildes gadījumā var tikt piemērota finanšu korekcija saskaņā ar Zemkopības ministrijas apstiprinātajām vadlīnijām par finanšu korekcijas piemērošanu projektos.

\*\*\* Kultūras mantojums ir cilvēces vēsturiskā atmiņa, dažādu tautu un nāciju pieredzes un mērķu apliecinājums, kas tiek papildināts ar katra laikmeta jaunradītajām vērtībām un nodots tālāk nākamajām paaudzēm. Kultūras mantojums ir kodols identitātei: individuālai, dzimtas, grupas, kopienas, novada, nācijas. Tas cieši saistās ar patības apzināšanos, kas es esmu, no kurienes nāku, kāda ir mana dzīves jēga, vērtības un kvalitāte. Kultūras mantojums kā cilvēka radošās darbības rezultāts izpaužas daudzveidīgās formās – kā materiālās, tā nemateriālās. Tas aptver kultūrvēsturiskas vietas un ēkas, kultūrainavu, mākslas darbus un senlietas, valodas, paražas un tradīcijas, tradicionālās prasmes un pieredzi, simboliskas un garīgas vērtības. Kultūras mantojums aptver kultūras vērtību saglabāšanu, aizsardzību, izpēti, pārmantošanu, aktualizēšanu un to pieejamības veicināšanu.

Konvencija par nemateriālo kultūras mantojumu atzīst paražas, spēles un mutvārdu izpausmes formas, zināšanas un prasmes, kā arī ar tiem saistītus instrumentus, priekšmetus, artefaktus un kultūrtelpas, ko kopienas, grupas un, dažos gadījumos, indivīdi atzīst par sava kultūras mantojuma daļu. Šo nemateriālo kultūras mantojumu, kas tiek nodots no paaudzes paaudzē, kopienas un grupas nemitīgi rada no jauna atkarībā no apkārtējās vides, mijiedarbībā ar dabu un savu vēsturi, un tas veido viņās identitātes un pēctecības izjūtu, tādējādi veicinot cieņu pret kultūras daudzveidību un cilvēka radošo darbību. Nemateriālais kultūras mantojums cita starpā izpaužas arī kā mutvārdu tradīcijas un izpausmes, ieskaitot valodu kā nemateriālā kultūras mantojuma nesēju, spēles mākslas, paražas, rituāli un svētki, zināšanas un prasmes, kas saistītas ar dabu un Visumu, tradicionālās amatniecības prasmes. “Saglabāšana” nozīmē veikt darbības, kuru mērķis ir nodrošināt nemateriālā kultūras mantojuma dzīvotspēju, ieskaitot tā identifikāciju, dokumentēšanu, pētniecību, saglabāšanu, aizsardzību, popularizēšanu, vērtības nostiprināšanu, tālāknodošanu, it īpaši ar formālās un neformālās izglītības palīdzību, kā arī atdzīvināt šāda mantojuma dažādus aspektus.

Likuma „Par kultūras pieminekļu aizsardzību” (1992) 1.pants šādi skaidro kultūras pieminekļa kā mantojuma sastāvdaļas jēdzienu: „Kultūras pieminekļi ir kultūrvēsturiskā mantojuma daļa — kultūrvēsturiskas ainavas un atsevišķas teritorijas (senkapi, kapsētas, parki, vēsturisko notikumu norises un ievērojamu personu darbības vietas), kā arī atsevišķi kapi, ēku grupas un atsevišķas ēkas, mākslas darbi, iekārtas un priekšmeti, kuriem ir vēsturiska, zinātniska, mākslinieciska vai citāda kultūras vērtība un kuru saglabāšana nākamajām paaudzēm atbilst Latvijas valsts un tautas, kā arī starptautiskajām interesēm. ”

Atbalsta pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *paraksts* *atšifrējums datums*